CONVOCATÒRIA D'AJUDES PER A LA QUALITAT EN L'ELABORACIÓ DE MATERIALS DOCENTS EN VALENCIÀ I ANGLÈS. CURS 2013-14 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2464)
  + [Valencià](/va/acuerdo/2464)






Selector de idioma

Leer

* [Español](/es/acuerdo/2464)
* [Valencià](/va/acuerdo/2464)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA QUALITAT EN L'ELABORACIÓ DE MATERIALS DOCENTS EN VALENCIÀ I ANGLÈS. CURS 2013-14[Butlletí Oficial Universitat d'Alacant](/ca/Publicacion)
========================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA QUALITAT EN L'ELABORACIÓ DE MATERIALS DOCENTS EN VALENCIÀ I ANGLÈS. CURS 2013-14

Data d'aprovació
:   13/06/2013

Data de publicació
:   13/06/2013

Òrgan competent
:   Vicerector de Cultura, Esports i Politítica Lingüística

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2464.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2464)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2464)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA QUALITAT EN L'ELABORACIÓ DE MATERIALS DOCENTS EN VALENCIÀ I ANGLÈS. CURS 2013-14&url=https://www.boua.ua.es/va/acuerdo/2464)

**Títol:** CONVOCATÒRIA D'AJUDES PER A LA QUALITAT EN L'ELABORACIÓ DE MATERIALS DOCENTS EN VALENCIÀ I ANGLÈS. CURS 2013-14

**Secció:** CONVOCATÒRIES I CONCURSOS

**Òrgan:** Vicerector de Cultura, Esports i Politítica Lingüística

**Data d'aprovació:** dijous, 13 de juny de 2013

CONVOCATÒRIA D’AJUDES PER A LA QUALITAT EN L’ELABORACIÓ DE MATERIALS DOCENTS EN VALENCIÀ I ANGLÈS. CURS 2013-14

Exposició de motius

El Vicerectorat de Cultura, Esports i Política Lingüística de la Universitat d’Alacant, a través del Servei de Política Lingüística (SPL) i amb el suport de la Conselleria d’Educació, Cultura i Esport de la Generalitat Valenciana, convoca un concurs públic d’ajudes destinades a l’elaboració de nous materials docents en valencià i anglès per a les assignatures dels títols de grau.

1. Objectiu i professorat destinatari

1.1 L’objectiu d’aquesta convocatòria és incentivar l’elaboració en valencià i anglès de nous materials docents escrits i audiovisuals, amb la màxima qualitat lingüística, per part del professorat de la Universitat d’Alacant.

1.2 Podran ser objecte d’aquestes ajudes els materials docents elaborats pel professorat de la Universitat com a suport docent i de referència de les classes presencials que el PDI haja d’impartir en valencià i anglès en el curs 2013-14.

1.3 La persona sol·licitant i, si n’hi ha, les persones que conformen l’equip, com a mínim han d’estar en possessió del nivell B2 de valencià per a les ajudes de valencià i del nivell B2 d’anglès per a les ajudes d’anglès.

1.4 Queden exclosos d’aquesta convocatòria els materials docents de les assignatures de llengua i literatura de les respectives llengües objecte de la convocatòria.

1.5 A més d’aquestes ajudes, el PDI de la Universitat pot demanar directament a l’SPL la correcció lingüística o la traducció d’altres materials docents. Els materials ja revisats per l’SPL no podran ser objecte d’aquesta convocatòria.

2. Dotació i pagament

2.1 La quantitat pressupostada per a aquesta primera convocatòria és de 25.000 euros, i es troba consignada en el capítol 2 de l’SPL. L'execució d'aquesta dotació està supeditada a la disponibilitat de liquiditat de la UA.

2.2 L’import màxim de cada ajuda és de 600 euros per sol·licitud.

2.3 En el cas que hi haja més d’una autora o autor, l’ajuda es repartirà a parts iguals, si en la sol·licitud no s’indica un repartiment diferent, i es farà efectiu a aquelles coautores o coautors que complisquen les bases.

2.4 Només es podrà optar a una ajuda per llengua i any.

2.5 Les ajudes estaran subjectes a la retenció establida per la regulació vigent en la Universitat d’Alacant.

2.6 L’import de l’ajuda es farà efectiu quan s’haja lliurat la versió definitiva revisada del material a les persones beneficiàries i l’hagen posat a disposició de l’alumnat en el Campus Virtual, autoarxivat en el Repositori de la Universitat d’Alacant

([RUA](http://rua.ua.es/dspace/), <http://rua.ua.es/dspace>/)

i, si escau, en l’OpenCourseWare de la Universitat d’Alacant

([OCW-UA](http://ocw.ua.es/es/), <http://ocw.ua.es/va/>).

2.7 La subvenció assignada a cada ajuda s'ajustarà al que disposa la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA, i al que estableix aquesta convocatòria.

3. Sol·licituds

3.1. Les persones que opten a qualsevol de les ajudes han d’omplir i enviar el formulari de sol·licitud

(<http://aplicacionesua.cpd.ua.es/cuestionario/pub/preg.asp?idioma=va&cuestionario=2950>)

corresponent, degudament emplenat, en el qual s’han de detallar els aspectes següents:

a) Composició de l’equip de treball, si n’hi ha, i responsable de la direcció del treball.

b) Descripció del material, amb indicació de les matèries tractades i un esquema del contingut.

c) Nom i codi de les assignatures en què s’utilitzaran els materials.

d) Certificat de previsió de docència expedit pel departament amb competència en la docència de les assignatures que es preveuen impartir en valencià o anglès en el curs 2013-14.

e) Nivell de valencià i anglès acreditat (amb indicació de l’organisme emissor) de cadascuna de les persones que formen l’equip.

3.2 Les sol·licituds es presentaran en el termini de 10 dies comptadors a partir de la publicació de la convocatòria en el BOUA. La resolució de la convocatòria es publicarà el mes de juliol en la pàgina web del Vicerectorat de Cultura, Esports i Política Lingüística

(<http://web.ua.es/va/vr-cultura/>)

que serà lloc de publicació als efectes previstos en l’article 59.6 de la Llei 30/1992, de 26 de novembre, de règim jurídic de les administracions públiques i del procediment administratiu.

3.3 La Comissió adjudicadora podrà demanar que les persones sol·licitants amplien la informació presentada o acrediten personalment davant l’SPL els certificats de coneixements de valencià i anglès de cada membre de l’equip.

4. Lliurament de materials

4.1 Els materials corresponents a les assignatures del primer quadrimestre del curs 2013-14 s’han de lliurar abans del 5 de setembre de 2013.

4.2. Els materials corresponents al segon quadrimestre del curs 2013-14 s’han de lliurar abans del 29 de novembre de 2013.

4.3 El material amb què s’opta a la convocatòria s’ha de presentar en suport informàtic (en un format editable estàndard d’ús habitual, no en PDF) a través de l’adreça electrònica

[yqrllu.wm@kg.rc](mailto:fycrmz.hm@pc.sa).

5. Requisits de qualitat lingüística

5.1 Les autores o autors han de garantir que el treball presentat tinga una bona qualitat lingüística. Per a fer-ho, han de seguir els Criteris lingüístics aprovats pels serveis lingüístics de les universitats públiques valencianes i el Interuniversity Style Guide for Writing Institutional Texts in English de la Xarxa Vives d’Universitats, disponibles en les adreces següents:

<http://spl.ua.es/va/assessorament/documentos/criteris-linguistics.pdf>  
<http://issuu.com/xarxavives/docs/interuniversitystyleguideforinstitutionaltexts>

5.2 En el cas que la qualitat lingüística del material presentat no siga l’adequada, el Servei de Política Lingüística es reserva el dret de retornar-lo a les autores o autors perquè el revisen i el milloren adequadament d’acord amb les instruccions que els proporcionarà.

5.3 Les persones beneficiàries de l’ajuda tindran prioritat per a assistir al corresponent taller de formació Recursos per a l’Elaboració de Material Docent  de 4 h de duració, organitzat per l’ICE de la UA i impartit per personal tècnic de l’SPL i persones expertes de la UA.

5.4 Les persones beneficiàries de les ajudes poden rebre assessorament lingüístic directe a través del formulari disponible en l’adreça

<http://spl.ua.es/assessorament/consultes.html>.

També poden contactar amb el personal tècnic corresponent a través del correu electrònic (valencià:

[zep.xis@qp.mc](mailto:ovi.gzc@yh.rs);

anglès:

[juq.gy@ho.it](mailto:rzf.jl@mj.cc)).

6. Resolució de les ajudes

6.1 Les sol·licituds admeses seran valorades per una Comissió formada per les persones següents: el vicerector de Cultura, Esports i Política Lingüística (com a president); el vicerector de Relacions Internacionals; la vicerectora d’Estudis, Formació i Qualitat; la persona representant de cada centre en la Comissió de Política Lingüística; el responsable de l’Àrea d’Assessorament Lingüístic de l’SPL, i el director de l’SPL (que actuarà com a secretari).

6.2 Aquesta Comissió és l’encarregada de fixar els criteris per a la distribució del nombre i de la quantia de les ajudes d’acord amb els recursos disponibles, les sol·licituds presentades i la complexitat dels materials.

6.3 La Comissió emetrà una resolució provisional amb les ajudes concedides que serà publicada en la pàgina web del Vicerectorat de Cultura, Esports i Política Lingüística. Les persones sol·licitants disposaran d’un termini de 5 dies hàbils per a presentar-hi al·legacions. Una vegada transcorregut el termini, la Comissió estudiarà les al·legacions i emetrà la resolució definitiva. Aquesta resolució inclourà la quantitat concedida.

6.4 Una vegada resolta la concessió, l’SPL assignarà una tutora o tutor, que farà la correcció dels materials i els enviarà revisats lingüísticament a les autores i autors per tal que en facen l’ús corresponent. La coordinació d’aquesta revisió es farà a través del personal tècnic especialitzat en valencià o en anglès de l’SPL.

7. Publicació dels materials

Els materials que per les seues característiques ho permeten seran publicats en una edició digital i dins de les col·leccions de materials docents de l’SPL. Els treballs presentats que opten a ser publicats com a quaderns de l’SPL han de seguir les indicacions formals que els proporcionarà l’SPL amb aquest efecte i que poden ser consultades en l’adreça

<http://spl.ua.es/va/publicacions/recomanacions.html>.

Els materials que no seguisquen aquestes indicacions seran retornats a les autores o autors perquè els hi adapten.

Més informació:

Servei de Política Lingüística

Edifici Germà Bernàcer, primera planta

Telèfons: 965 90 34 85

ext. 2793 (Administració),

ext. 9670 (Assessorament Ling.)

Web: <http://spl.ua.es/>

Alacant, 13 de juny de 2013.

El vicerector de Cultura, Esports i Política Lingüística

Carles Cortés Orts.





[Carretera Sant Vicent del Raspeig s/n  
03550 Sant Vicent del Raspeig - Alacant  
 Tel. 97 500 9546 - Fax 12 745 7694](https://www.google.es/maps/@30.180445,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12462&trk=tyah&trkInfo=tarId%1T9415441973757%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)